1.5.

Il-pożizzjoni tal-ankraġġi effettivi ta’ fuq taċ-ċintorini tas-sikurezza 1.5.1. Jekk tintuża gwida taċ-ċinga, ċirku D jew xi tagħmir simili li jaffettwaw il-pożizzjoni tal-ankraġġ ta’ fuq effettiv taċ-ċintorin tas-sikurezza, dik il-pożizzjoni tiġi ddeterminata b’mod konvenzjonali billi titqies il-pożizzjoni tal-ankraġġ meta l-okkupant tas-sit ikun liebes iċ-ċintorin tas-sikurezza, rappreżentata minn manikin ta’ raġel ta’ 50 perċentili, bis-sit aġġustat fil-pożizzjoni tad-disinn kif speċifikat mill-manifattur tal-vettura. 1.5.2. Il-punti J1 u J2 għandhom jiġu ddeterminati kif ġej: Il-punt J 1 jiġi ddeterminat fir-rigward tal-punt R permezz ta’ dawn it-tliet segmenti: RZ : segmenti tal-linja ta’ referenza tat-torso mkejla mill-punt R ’il fuq għal tul ta’ 530 mm, ZX : segment perpendikulari mal-pjan medjan lonġitudinali tal-vettura, imkejjel mill-punt Z fid-direzzjoni tal-ankraġġ u twil 120 mm, XJ1 : segment perpendikulari mal-pjan definit bis-segmenti RZ u ZX imkejla mill-punt X ’il fuq għal tul ta’ 60 mm. Il-punt J 2 jiġi ddeterminat b’simetrija mal-punt J 1 fir-rigward tal-pjan lonġitudinali li jaqsam vertikalment il-linja ta’ referenza tat-torso tas-sit rilevanti. 1.5.3. Punt uniku tal-ankraġġ ta’ fuq effettiv taċ-ċintorin tas-sikurezza għandu jkun konformi ma’ dawn ir-rekwiżiti: 1.5.3.1. Il-punt tal-ankraġġ ta’ fuq effettiv taċ-ċintorin tas-sikurezza għandu jkun aktar ’l isfel mill-pjan FN li huwa perpendikulari mal-pjan medjan lonġitudinali tal-pożizzjoni bilqiegħda u jifforma angolu ta’ 65° mal-linja ta’ referenza tat-torso. Għas-sits ta’ wara, dan l-angolu jista’ jitnaqqas għal 60°. Għalhekk, il-pjan FN jista’ ma jkunx perfettament orizzontali u għandu jaqtal-linja ta’ referenza tat-torso fil-punt D b’tali mod li: . Madankollu, jekk S ma jkunx aktar minn 200 mm: DR = 675 mm. 1.5.3.2. Il-punt tal-ankraġġ ta’ fuq effettiv taċ-ċintorin tas-sikurezza għandu jkun ukoll wara l-pjan FK li huwa perpendikulari mal-pjan medjan lonġitudinali tas-sit u jaqtal-linja ta’ referenza tat-torso f’angolu ta’ 120° fil-punt B b’tali mod li: . Jekk S ma jkunx inqas minn 280 mm, il-manifattur tal-vettura jista’ jagħżel li juża: 1.5.3.3. Il-valur ta’ S m’għandux ikun inqas minn 140 mm. 1.5.3.4. Il-punt tal-ankraġġ ta’ fuq effettiv taċ-ċintorin tas-sikurezza għandu jkun ukoll wara pjan vertikali li jkun perpendikulari mal-pjan medjan lonġitudinali tal-vettura u li jgħaddi mill-punt R. 1.5.3.5. Il-punt tal-ankraġġ ta’ fuq effettiv taċ-ċintorin tas-sikurezza għandu jkun ukoll ’il fuq mill-pjan orizzontali li jgħaddi mill-punt C. Il-punt C huwa 450 mm vertikalment ’il fuq mill-punt R. Madankollu, jekk id-distanza S tkun 280 mm jew aktar u jekk il-manifattur tal-vettura ma jkunx għażel li juża l-formola alternattiva għall-BR li tidher fil-punt 1.5.3.2., għandha tkun applikabbli d-distanza vertikali ta’ 500 mm ta’ bejn il-punt C u l-punt R. 1.5.3.6. Jistgħu jiġu installati aktar minn punt tal-ankraġġ ta’ fuq effettiv taċ-ċintorin tas-sikurezza, sakemm il-punti tal-ankraġġi effettivi eventwali taċ-ċintorini tas-sikurezza jissodisfaw ir-rekwiżiti tal-punti 1.5.3. sa 1.5.3.5. 1.5.3.7. Jekk l-għoli tal-punt tal-ankraġġ ta’ fuq taċ-ċintorin tas-sikurezza jista’ jiġi aġġustat manwalment mingħajr l-użu ta’ għodda, il-pożizzjonijiet kollha li jistgħu jintgħażlu tal-punt tal-ankraġġ ta’ fuq taċ-ċintorin tas-sikurezza u l-punti tal-ankraġġi effettivi eventwali taċ-ċintorini tas-sikurezza għandhom ikunu konformi mar-rekwiżiti tal-punti 1.5.3. sa 1.5.3.5. F’dan il-każ, iż-żona permessa kif definita hawn fuq tista’ tiġi mkabbra billi tiġi spostjata bi 80 mm ’il fuq u ’l isfel fid-direzzjoni vertikali; madankollu, iż-żona permessa tibqa’ limitata bil-pjan orizzontali li jgħaddi mill-punt C (Ara l-Figura 11- P2-1). 1.5.4. Punti tal-ankraġġ maħsuba għal ċintorini tas-sikurezza ta’ tip speċjali (eż. tat-tip bis-sarġ) 1.5.4.1. Kwalunkwe punt tal-ankraġġ ta’ fuq effettiv taċ-ċintorin tas-sikurezza supplementari għandu jkun fuq in-naħa opposta tal-ewwel punt tal-ankraġġ ta’ fuq effettiv fir-rigward tal-pjan medjan lonġitudinali tal-pożizzjoni bilqiegħda. Barra minn hekk: — iż-żewġ punti tal-ankraġġi ta’ fuq effettivi taċ-ċintorini tas-sikurezza għandhom ikunu ’il fuq mill-pjan orizzontali li jgħaddi mill-punt C, — iż-żewġ punti tal-ankraġġi ta’ fuq effettivi taċ-ċintorini tas-sikurezza għandhom ikunu wara l-pjan trasversali li jgħaddi mill-linja ta’ referenza tat-torso, — meta jkun hemm punt tal-ankraġġ proprju taċ-ċintorin tas-sikurezza wieħed (jiġifieri ż-żewġ truf taċ-ċintorin tas-sikurezza jridu jitwaħħlu ma’ punt tal-ankraġġ wieħed), dan għandu jkun fiż-żona komuni ta’ żewġ diħedrali limitati b’linji vertikali li jgħaddu mill-punti J 1 u J 2 , u għal kull punt jifformaw angolu ta’ 30° orizzontalment bejn żewġ pjani vertikali li min-naħa tagħhom huma relatati maż-żewġ pjani lonġitudinali vertikali li jaqtgħu kemm il-punt J 1 kif ukoll il-punt J 2 u jifformaw angolu esterjuri ta’ 10° u angolu interjuri ta’ 20° ma’ dawk il-pjanijiet lonġitudinali. (Ara l-Figura 11-2), — meta jkun hemm żewġ punti tal-ankraġġ proprji separati taċ-ċintorin tas-sikurezza, dawn għandhom ikunu f’kull waħda miż-żoni rispettivi fformati minn diħedrali limitati b’linji vertikali li jgħaddu mill-punti J 1 u J 2 , u għal kull punt jifformaw angolu ta’ 30° orizzontalment bejn żewġ pjani vertikali li min-naħa tagħhom huma relatati maż-żewġ pjani lonġitudinali vertikali li jaqtgħu kemm il-punt J 1 kif ukoll il-punt J 2 u jifformaw angolu esterjuri ta’ 10° u angolu interjuri ta’ 20° ma’ dawk il-pjanijiet lonġitudinali. (Ara l-Figura 11-P2-2). Barra minn hekk, il-pożizzjoni taż-żewġ punti tal-ankraġġ għandha tkun tali li ma jkunux aktar minn 50 mm ’il bogħod minn xulxin, fi kwalunkwe direzzjoni, fejn wieħed mill-punti jkun simetriku fir-rigward tal-pjan lonġitudinali vertikali li jgħaddi mill-punt R tal-pożizzjoni bilqiegħda inkwistjoni. Figura 11- P2-1 Figura 11- P2-2